დავით ქირია

დავით ქირია (დ. 9 ფურთუთა, 1988, ზუგდიდი, საქორთუო) — ქორთუ კიკბოქსიორი. ლჷმენს ლექინი წონაშ კატეგორიას. 2014 წანაშ 8 მელახის, ხორვატიაშ ნანანოღა ზაგრების გჷნირთჷ მოსოფელიშ ჩემპიონო K1-Glory ვერსიას, ლექინი წონაშ კატეგორიას.

კარიერა
დებადჷ ინგირს, ზუგდიდიშ მუნიციპალიტეტის, საქორთუოს. 9 წანერქ დიჭყჷ  აშიჰარა კარატეშ დოგურაფა აშიჰარა კარატეშ საირქიანო ორგანიზაციას. 10 წანერი რდჷნ, თეჸურეშე დიჭყჷ კარატეშ ტურნირეფშა გიშულა მუშ მაწვართალწკჷმა, ბაჩუკი ფარცვანიაწკჷმა ართო. მოგვიანაფილო გინორთჷ ჰოლანდიაშა, სოდეთ ვარჯიშენდჷ აშიჰარა კარატეშ საირქიანო ორგანიზაციაშ დჷმარსხუაფალ დეივ იონკერწკჷმა Golden Glory-შ დარბაზის ლეგენდარულ მონკა წონაშ  კატეგორიას მაჩხუპერ სემ შილტწკჷმა ართო. 2009 წანას თიქ მიიგჷ ევროპაშ ჩემპიონატი კიოკუშიკაი კარატე კამაკურას.

2008 წანას თურქეთის, სტამბოლს მანჯებულ Ring Masters Olympia-შ ოშქაშე ლექინ წონაშ კატეგორიას მანჯებულ ტურნირს თიქ გინორთჷ ფინალშა, სოდეთ სუმრაუნდამ ჩხუპის დემარცხჷ სომრაკ კამსინგწკჷმა.

ათეშ უკული, ქირიაქ გინილჷ ოშქაშე წონაშ კატეგორიაშა. 2010 წანაშ 17 პირელს, თიქ აკათჷ  8 სუპერმაჩხუპერიშ ტურნირს ფრანკფურტის, გერმანიას. თიშ უმკუჯინუო, ნამჷ-და ნანთხალფინალს წაგჷ მარკო პიკეწკჷმან, თიქ იშენით გიშელჷ გვერდფინალშა შემსი ბექირიშ მანგიორო, ნამუსჷთ ჩხვინდიშ ტახუაშ გეშა ნირზიშა ვაგიშართინჷ. უკულ თიქ წაგჷ კრის ვან ვენპოეპწკჷმა.http://www.groundandpound.de/allgemein/news/marco-pique-gewinnt-tournament/&usg=ALkJrhi_CpJWcNIbCpsx443_Yr7QjI2HNw

სპორტიშ მუსხირენ გომორსილ მაჩხუპერწკჷმა წისაფილი ბრელი წარე მარცხიშ უკული, ქირიაქ საბოლათ ქომიოჭირინუ დიდ გომორძგუას K-1-იშ ვეტერან უილიამ დინდერწკჷმა ხუთრაუნდამ ჩხუპის ასენს, ჰოლანდიას. 

ქირიაქ 2014 წანაშ 8 მელახის, ხორვატიაშ ნანანოღა ზაგრების მანჯებულ GLORY-შ ორგანიზაფილი მოსოფელიშ ჩემპიონიშ ტიტულიშ მატჩის გიმორძგვჷ. ლექინი წონაშ კატეგორიაშ (70 კგ-შახ) ფინალურ აკოხვალამას სურინამალ ენდი რისტის მა-5 რაუნდის ნოკაუტით გიორჯგინჷ.

ოშინალიე, ნამჷ-და GLORY-იშ ოფიციალურ რეიტინგის თი ბორჯიშო მაართა აბანს რდჷნ ფერ რისტის ოჭიშის 44 გომორძგუა უმანგარენდჷ დო ხვალე 3 მარცხი უღუდჷ, მორო ქორთუ მაჩხუპერწკჷმა იშენით მუთუნქ ვაქიმინჷ.

2017 წანაშ 26 გერგობათუთას დავით ქირიაქ პარიზის მანჯებული ფრანგული კიკბოქსინგიშ (სავატე) მოსოფელიშ ჩემპიონატის გვერდფინალს გიორჯგინჷ უკრაინალ მაჩხუპერს სერგეი კალიუბას, ოდო ფინალს თაშნეშე დიდ ნძალეფით გიორჯგინჷ მოქიმინჯე ჩემპიონ ფრანგ ლუდოვიკ ნასიბოუს დო მოსოფელიშ ჩემპიონიშ  ორტყაფუშ მინჯეთ გინირთჷ.

ტიტულეფი
კარატე
საირქიანო ბუდო კაი
კიოკუშიკაი კარატე კამაკურა 2009: ევროაშ ჩემპიონი

კიკბოქსინგი
Glory
ლექინი წონა: ჩემპიონი
აკოწყორილი ჩხუპეფი
MFN ჩემპიონი
Ring Masters Olympia
2008 წანაშ Ring Masters Olympia: ფინალისტი

სავატე
კუნგფუშ მოსოფელიშ თასიშ ჩემპიონი
2017 KFWC savate pro -70 კგ: ჩემპიონი

სქოლიო

კატეგორია:ქორთუ კიკბოქსიორეფი